#Ona tilimiz_uchun

Sohalarga oid yangi atamalarni koʻrib chiqing!

Xorijiy atamalarni o‘zbekcha muqobillariga almashtirish bo‘yicha jamoatchilik yuborgan takliflar O‘zbekiston Respublikasi Atamalar komissiyasining ishchi kengashi – O‘zbekiston Fanlar akademiyasi O‘zbek tili, adabiyoti va folklori instituti olimlari tomonidan ko‘rib chiqildi. Ishchi organ taqdim etilayotgan atamalarning milliy muqobillari boʻyicha boshqa fikr va mulohazalarni  ham mamnuniyat bilan qabul qiladi va koʻrib chiqadi. Tilimizga befarq boʻlmang!

Ilova
Yangi so‘z va atamalar yuzasidan TAKLIFLAR
	T/r
	Atama nomi
	Yangi soʻz 
va atama qoʻllangan
manba
(nomi sanasi va raqami)
	Yangi soʻz va 
atamaning maʼnosi (izoh)

(qaysi tildan olingan)
	Yangi soʻz va atamani oʻzbek tilida ifodalovchi soʻzlar
	Rasmiy isteʼmolga kiritish boʻyicha taklif
	Qaysi vazirlik

(idora) tomonidan taklif qilingan

	1. 
	Аккомпанемент
	Sanʼat va madaniyat atamasi.
	Akkompanement (fr. accompaniment, accompagner – joʻr boʻlmoq) – ashula yoki musiqaga joʻr boʻlish.
	Joʻrnavozlik
	Joʻrnavozlik

(terminologik tushunchani ifodalay oladi; oʻzbek tilida bu ma’noda qoʻllanadi)
	Madaniyat vazirligi

	2. 
	Аномал
	Oʻzbekistonda joriy yilning iyul va avgust oyi boshlarida anomal issiqlik davrlari kuzatilishi mumkin.
	Anomal (yun. anomalia) – meʼyor(norma)dan chetga chiqish (ogʻish)
	Gʻayritabiiy
	Noodatiy

(terminologik tushunchani ifodalay oladi; oʻzbek tilida bu ma’noda qoʻllanadi)
	Jamoatchilik taklifi

	3. 
	Антракт
	Sanʼat va madaniyat atamasi
	Antrakt (fr.: Entrʼacte – entre-ora, oraliq, oʻrtasida; akt-ish, harakat) – spektakl pardalari yoki konsert boʻlimlari orasidagi tanaffus; teatrda ikkinchi va undan keyingi pardalar boshlanishi oldidan chalinadigan musiqali muqaddima.
	Tanaffus
	Tanaffus

(terminologik tushunchani ifodalay oladi; oʻzbek tilida bu ma’noda qoʻllanadi)


	Madaniyat vazirligi

	4. 
	Арерсцена
	Sanʼat va madaniyat atamasi
	Aryerssena (fr.: arrière-scène, arrière – orqa) – sahnaning orqa pardasi ortidagi maydon.
	Sahnaorti
	Sahnaorti

(terminologik tushunchani ifodalay oladi)
	Madaniyat vazirligi

	5. 
	АСКУЭ

(Автоматизированная система коммерческого учёта электроэнергии)
	Prezidentning ushbu qarori bilan Elektr energiyasini hisobga olish va nazorat qilishning avtomatlashtirilgan tizimiga (keyingi oʻrinlarda – EEHO va NQAT) 7 million isteʼmolchini ulash, 2021-yil yakuniga qadar EEHO va NQAT qamrovini 100 foiziga yеtkazish belgilangan.
	АСКУЭ (rus. Автоматизированная система коммерческого учёта электроэнергии) – EEHO va NQAT bu isteʼmolchilarga zamonaviy meʼyoriy hujjatlar talablariga va energetika sohasini isloh qilish qoidalariga muvofiq elektr energiyasi isteʼmolini hisobga olish imkonini beruvchi texnik, dasturiy va tashkiliy yеchimlar tо‘plami.
	ETHAT

(Elektr energiyasini tijoriy hisoblashning avtomatlashtirilgan tizimi)
	ETHAT

(terminologik tushunchani ifodalay oladi)


	“Issiqlik elektr stansiyalari” AJ

	6. 
	Банкет
	Mehmonlar turli taomlar bilan boy banketdan bahramand boʻlishdi.
	Banket (fr. Banquet) – oʻtkir yoki shirin taom; lot. “banca”, yaʼni “stol” soʻzidan olingan.
	Rasmiy mehmondorchilik
	Ziyofat

(terminologik tushunchani ifodalay oladi; oʻzbek tilida bu ma’noda qoʻllanadi)


	Jamoatchilik taklifi

	7. 
	Башмак
	Temiryo‘l tizimida qo‘llanadigan atama.
	Qadimgi turkiy so‘z bo‘lib, boshmoq, ya’ni oyoq kiyimi nomini bildirgan. Hozir kunda harakatlanayotgan vagonlar va boshqa turdagi harakatlanuvchi tarkibning tezligini kamaytirish yoki tо‘xtatish uchun qo‘llanadigan moslama. Temiryo‘lchilikda vagon g‘ildiraklari ostiga qo‘yiladigan maxsus temir yoki boshqa materialdan yasalgan qurilmani anglatadi.
	Boshmoq
	Boshmoq

(terminologik tushunchani ifodalay oladi)


	Transport vazirligi

	8. 
	БГС
(Барабанные гранулиряторы – сушилки)
	Biomassani quritish va maydalash liniyasining asosiy elementi. Xomashyoni quritish uchun moʻljallangan.
	Tayyor texnologik yarim mahsulotni donalab quritib beruvchi qurilma.
	DQU
(Donalovchi quritish uskunasi)
	DQU

(Donalovchi quritish uskunasi)

(terminologik tushunchani ifodalay oladi)
	“Oʻzkimyosanoat” AJ

	9. 
	Блокчейн

(blockchain)
	Oʻzbekiston Respublikasi Prezidentining 20.04.2022-yildagi PF-113-son Farmoni.
	Blockchain (ing.) – to‘siqlar zanjiri, ma’lum bir qonuniyat asosida qatorlashgan, bir-biriga bog‘langan to‘siqlar.
	Блокчейн
	Zanjirblok

(terminologik tushunchani ifodalay oladi)


	Jamoatchilik taklifi

	10. 
	Бонус
	Bugun xaridorlarimiz uchun bonus e’lon qilganmiz. (ijtimoiy tarmoqdan olindi)
	Bonus (lot.) – yaxshi, yaxshi sifatli, foydali. Keyinchalik bu so‘z ingliz tiliga o‘zlashib, “mukofot” ma’nosini olgan.
	Qo‘shimcha siylov
	Siylama
(terminologik tushunchani ifodalay oladi) 
	“Milliy tiklanish” demokratik partiyasi

	11. 
	БПЛА

(Беспилотный летательный аппарат)
	Transport vazirining buyrugʻi, 2023-yil 12-iyulda roʻyxatdan oʻtgan, roʻyxat raqami 1723-12. Litsenziyalash, ruxsat berish va xabardor qilish tartib-taomillari toʻgʻrisidagi qonun (2012-yil 14-iyuldagi OʻRQ-701-son).
	Uchuvchisiz uchadigan apparat – Uchuvchisiz parvozni amalga oshiradigan yoki toʻliq boshqa joydan masofadan turib boshqariladigan yoxud dasturlashtirilgan va parvozda toʻliq avtonom boʻlgan havo kemasi (havo kemalari modellari va oʻyinchoq havo kemalari modellari bundan mustasno). 
	UUA

(Uchuvchisiz uchadigan apparat)
	UHA

(Uchuvchisiz havo apparati) (terminologik tushunchani ifodalay oladi)


	Transport vazirligi

	12. 
	Брекет
	Bugun tish shifokori qiyshiq tishlarimga breket taqadi.
	Брекет (rus) – stomatologiyada qiyshiq tishlarni toʻgʻrilashda foydalaniladigan moslama.
	Tish toʻgʻrilagich
	Tishsim

(terminologik tushunchani ifodalay oladi)
	Jamoatchilik taklifi

	13. 
	Бренд
	Koʻpchilik brendni faqat vizual narsa sifatida qabul qiladi: logotip, firma ranglari, naqshlar, belgilar yoki tilsimlardek. (ijtimoiy tarmoqdan olindi)
	Brend (ing.: brand — tamgʻa, belgi, rend ) – tovar yoki xizmatni boshqa tovar yoki xizmatdan ajratib turuvchi nom. 
	Belgi, tamgʻa, nishona, iz, ifoda, alomat
	Xosnom

(terminologik tushunchani ifodalay oladi)
	Jamoatchilik taklifi

	14. 
	Вебинар
	Bu haqda toʻliq maʼlumotga ega boʻlishni istasangiz 3 kunlik vebinarga marhamat qiling. (ijtimoiy tarmoqdan olindi)
	Webinar (ing. web – internet va seminar soʻzining birikmasi) – tarmoqda oʻtkaziladigan seminar.
	Masofaviy seminar
	Vebmashgʻulot
(terminologik tushunchani ifodalay oladi)
	Jamoatchilik taklifi

	15. 
	Вербал мулоқот
	Axborot-kutubxona faoliyati atamasi
	Verbal (lot. verbalis – ogʻzaki) – ogʻzaki muloqot shakli.
	Ogʻzaki muloqot
	Ogʻzaki muloqot

(terminologik tushunchani ifodalay oladi)
	Madaniyat vazirligi

	16. 
	Вертолёт
	Transport vazirligi hujjatlari hamda ogʻzaki nutqda ko‘p uchraydi.
	Vertolet (rus.) – aylanma parraklar yordamida tik koʻtarilish, uchish va qo‘nish xususiyatiga ega havo transporti. 
	Tikuchar
	Tikuchar

(terminologik tushunchani ifodalay oladi)
	Jamoatchilik taklifi

	17. 
	ВК

(Воздушный компрессор)
	Havo kompressori – bu havoni siqish va uni pnevmatik uskunaga maʼlum bir bosim ostida yеtkazib berishga asoslangan qurilma.
	Gаz yoki gaz aralashmalarining bosimini oshirib beruvchi texnik qurilma.
	HK

(Havo kompressori)
	HK
(Havo kompressori)

(terminologik tushunchani ifodalay oladi)
	“Oʻzkimyosanoat” AJ

	18. 
	ВОЦ (водооборотный цикл)
	Korxonaning suv aylanish yopiq quvurlar tizimi boʻlib, u issiqlik almashtirgichda – sovitish minorasida ishlatiladigan aylanma suyuqlikni sovitish uchun moʻljallangan.
	Suv aylanishi – turli texnologik uskunalar yordamida sanoat ehtiyojlari uchun ishlatiladigan suvni sovitish va tozalash uchun moʻljallangan tizim.
	SAT

(Suv aylanish tizimi)
	SAT

(Suv aylanish tizimi)

(terminologik tushunchani ifodalay oladi)
	“Oʻzkimyosanoat” AJ

	19. 
	ГПЭС

(Газопоршневая электростанция)
	Oʻzbekiston Respublikasi Prezidentining qarori, 04.03.2021-yildagi PQ-5018-son.
	Gaz porshenli elektr stansiyasi –porshenli ichki yonish dvigatelli generatsiya tizimi. U ikki turli energiya (issiqlik va elektr) ishlab chiqarishi mumkin va bu jarayon kogeneratsiya deyiladi. Gaz porshenli elektr stansiyasi tabiiy yonuvchan yonilgʻida va asosan gazda ishlaydi.
	GPES

(Gaz porshenli elektr stansiyasi)
	GPES
(Gaz porshenli elektr stansiyasi)

(terminologik tushunchani ifodalay oladi)


	“Issiqlik elektr stansiyalari” AJ

	20. 
	Дайжест
	21-fevral kuni eʼlon qilingan eng muhim yangiliklar dayjesti.  Bugun dayjestimizda kuzating. (ijtimoiy tarmoqdan olindi)
	Dayjest (ing.) – qisqa xabarlar. “Daily news digest” – kundalik yangiliklar qisqa hisoboti; financial digest – moliyaviy tahlil; research digest – tadqiqot xulosasi.
	Qisqa bayon, maʼlumot bermoq.

Kunlik yangiliklar sharhi

Haftalik xulosa

Tahliliy hisobot


	Qisqa xabarlar

(terminologik tushunchani ifodalay oladi)


	Jamoatchilik taklifi

	21. 
	Дедлайн
	“Loyihani topshirishning dedlayni juda yaqin”. (ijtimoiy tarmoqdan olindi)
	Dedlayn (ing. deadline) – oxirgi muddat.
	Oxirgi muddat, bajarish muddati
	Soʻngmuddat

(terminologik tushunchani ifodalay oladi)
	Jamoatchilik taklifi

	22. 
	Декорация
	Sanʼat va madaniyat atamasi
	Decoration (fr.: decorer – bezamoq, bezatmoq) – sahnada tasvirlanayotgan voqea-hodisa oʻrni va sharoitini aks ettiradigan sunʼiy manzara, badiiy jihoz.
	Bezak
	Sahnabezak

(terminologik tushunchani ifodalay oladi)
	Madaniyat vazirligi

	23. 
	Депозит
	Depozitingizni ishonchli joyda kwpaytirishni istasangiz, bizning bankimizga murojaat qiling. (ijtimoiy tarmoqdan olindi)
	Depozit (lot. depositum – omonat, asrab qoʻyilgan) – bankka qoʻyilgan omonatlar.
	Omonat
	Omonat

(terminologik tushunchani ifodalay oladi)
	Jamoatchilik taklifi

	24. 
	ДПО
(Дробильно-помольное отделение)
	Materiallarni maydalash va maydalash jarayonlarida, sanoat tarmoqlarida, qurilishda va ikkilamchi resurslarni qayta ishlashda qoʻllanadi. 
	Rus tilidan olingan. Maydalash-yanchish boʻlinmasi. Fosforit rudasini barabanli quritkichda quritib, tegirmonda maydalash va yanchish boʻlinmasi.
	MYB
(Maydalash-yanchish boʻlinmasi)
	MYB
(Maydalash-yanchish boʻlinmasi)

(terminologik tushunchani ifodalay oladi)
	“Oʻzkimyosanoat” AJ

	25. 
	ЕЭС
(Единая электрическая система)
	Yagona elektr energetika tizimi – bir yoki bir nechta mamlakatlarning katta hududlarini energiya bilan taʼminlash uchun ikki yoki bir nechta energiya tizimlarining kombinatsiyasi. Аsosan, elektr energiyasi ishlab chiqaradi, tarqatadi va aylantiradi.
	Bir yoki bir necha mamlakatlar ichidagi ulkan hududlarni energiya bilan taʼminlash uchun ikki yoki undan ortiq energiya tizimlarining kombinatsiyasi.
	YET
Yagona energiya tizimi
	YET

(Yagona elektr tizimi)

(terminologik tushunchani ifodalay oladi)


	“Oʻzkimyosanoat” AJ

	26. 
	Инвентаризация
	Oʻzbekiston Respublikasi buxgalteriya hisobining milliy standarti (19-sonli BHMS) “Inventarizatsiyani tashkil etish va oʻtkazish”ni tasdiqlash haqida OʻzR Iqtisodiyot va moliya vazirining buyrugʻi, 12.08.2024-yilda roʻyxatdan oʻtgan, roʻyxat raqami 3548.
	Inventarizatsiya (nem. Inven-tarization <lot. Inventarium – roʻyxat, roʻyxatga olish) – korxona, muassasa kabilarning ixtiyoridagi ashyolarning mavjudligi, qanday saqlanayotganligi, ombor xoʻjaligi boʻyicha maʼlumotlarni davriy ravishda tekshirishdan oʻtkazish, yoʻqlama qilish.
	Roʻyxatga olish
	Xatlov

(terminologik tushunchani ifodalay oladi; oʻzbek tilida bu ma’noda qoʻllanadi)


	Adliya vazirligi

	27. 
	Интерактив
	Interaktiv usullardan foydalanib, samaradorlikni oshirish mumkin. (ijtimoiy tarmoqdan olindi) 
	Interaktiv (ing. inter – oʻzaro, birgalikda; act – harakat qilmoq) – hamkorlikka asoslangan taʼlim turi.
	Hamkorlik
	Interfaol

(terminologik tushunchani ifodalay oladi)
	Jamoatchilik taklifi

	28. 
	Ирригация
	Suvsiz yеrlarga suv chiqarish, dalalarni, ekin maydonlarini sugʻorish ishlari. Irrigatsiya inshootlari. Respublikamizda irrigatsiya va melioratsiya hamda yangi yеrlarni oʻzlashtirish darajasi benihoya yuqori.
	Irrigatsiya (lot. irrigatio – sugʻorish) – oʻsimliklarni oqizib yoki tomchilatib sugʻorish.
	Sugʻorish
	Sugʻorish

(terminologik tushunchani ifodalay oladi)
	Suv xoʻjaligi vazirligi

	29. 
	КВФ
(Карусельный вакуумный фильтр)
	Aylanma vakuum filtri katta zarrachalarni oʻz ichiga olgan suspenziyalarni ajratish uchun moʻljallangan. U choʻkmani uzoq vaqt va yaxshilab chayish kerak boʻlgan hollarda ham qoʻllaniladi.
	Texnologik yarim tayyor mahsulotni filtrlab beruvchi aylanma vakuum uskuna.
	AVF
(Aylanma vakuum filtri)
	AVF
(Aylanma vakuum filtri) (terminologik tushunchani ifodalay oladi)


	“Oʻzkimyosanoat”AJ

	30. 
	Комментарий
	Kommentariy yozmoq, kommentariy yozishni oʻchirib qoʻyish (ijtimoiy tarmoqdan olindi)
	Commentary (ing.) – hodisa yoki vaziyat haqida fikr bildirish yoki tushuntirish berish.
	Sharh
	Sharh, 

izoh

(terminologik tushunchani ifodalay oladi)
	Jamoatchilik taklifi

	31. 
	Коммуникация
	Axborot-kutubxona faoliyati atamasi
	Komminikatsiya (ing. commini-cation – aloqa) – ma’lum bir signallar orqali maʼlumot yеtkazish jarayoni.
	Muloqot
	Aloqa

(terminologik tushunchani ifodalay oladi)
	Madaniyat vazirligi

	32. 
	Копирайтинг
	Koʻpchilik kopiraytingni arzon-garov toʻlov evaziga ishlaydigan talabalar yoki uy bekalari yozadigan va hech qanday qiymatga ega boʻlmagan matn deb tushunadi.
	Kopirayting (ing. Copywrithing – matn yozish) – kuchli, taʼsir qiluvchi, harakatga undovchi matnlar orqali biznes muammolariga yechim berish. Yechimlar esa mijozlar ishonchini qozonish va sotuvlarni oshirish orqali paydo qilinadi.
	Tijorat matnlarini yaratish, matn tuzish
	Tijoriy matn yozish

(terminologik tushunchani ifodalay oladi)


	Jamoatchilik taklifi

	33. 
	Криптовалюта
	Yoshlar oʻrtasida elektron savdo, treyding, kriptovalyuta va koʻplab internet bilan uzviy bogʻliq moliyaviy mavzular koʻpaymoqda.
	Kripto (ing. shifrlash) + valyuta (lot. qadr-qiymat) – raqamli pul.
	Raqamli valyuta
	Kriptopul

(terminologik tushunchani ifodalay oladi)
	Jamoatchilik taklifi

	34. 
	Лайфхак
	“Xotiraga layfhaklar”. (ijtimoiy tarmoqdan olindi) 
	Layfhak (ing.) – foydali maslahat, ayyorlik.
	Sara yechim
	Sarayechim

(terminologik tushunchani ifodalay oladi)
	Jamoatchilik taklifi

	35. 
	ЛВФ
(Ленточный вакуумный фильтр)
	Tasmali vakuum filtrlar doimiy ishlovchi filtrlar turiga kiradi. Agregatlari gorizontal ishlaydigan sirtga ega, bu drenaj moslashuvchan cheksiz lenta hisoblanadi. Tasma rezina matodan qilingan hamda haydovchi va kuchlanish barabanlari oʻrtasida joylashgan vakuum kameralaridan oʻtib ishlaydi. 
	Yarimtayyor mahsulotni filtrlovchi tasmali vakuum uskunasi.
	TVF
(Tasmali vakuum filtri)
	TVF
(Tasmali vakuum filtri)

(terminologik tushunchani ifodalay oladi)


	“Oʻzkimyosanoat” AJ

	36. 
	Лимит
	Toʻplamning limit nuqtasi, funksiya limiti. (tpdu.uz sahifasidan olindi)

	Limit (lot. limes – chek, chegara) –muayyan narsa yoki ashyoning belgilangan me’yor darajasi. 
	Cheklov
	 Me’yoriy chegara
(terminologik tushunchani ifodalay oladi)
	Jamoatchilik taklifi

	37. 
	Листогибочный станок
	Qatlamli metall buyumlar ishlab chiqaruvchi korxonalarning yuqori talablari tufayli mexanik va pnevmatik presslarga nisbatan bir qator afzalliklarga ega boʻlgan listli metallarni egib beruvchi uskuna ishlab chiqarish boshlandi. 


	Taboqli (listli) metallarni egib beruvchi uskuna – bu ishlab chiqarish maqsadlarida, asosan, metall lavha mahsulotlarini bukish uchun ishlatiladigan mashina.
	Taboq (list) eguvchi uskuna
	Taboq (list) eguvchi uskuna

(terminologik tushunchani ifodalay oladi)
	“Oʻzkimyosanoat” AJ

	38. 
	Миксер
	Mikser zamonaviy oshxona qurilmasi boʻlib, u meva hamda boshqa mahsulotlarni aralashtirish, koʻpirtirish uchun moʻljallangan. (ijtimoiy tarmoqlardan olindi)
	Mikser (ing. mixer –  aralashtirgich) – u yoki bu narsani aralashtirib beruvchi qurilma.
	Aralashtirgich, koʻpirtirgich
	Qorgich

(terminologik tushunchani ifodalay oladi; shaklan ixcham)


	Jamoatchilik taklifi

	39. 
	Негатив
	Ogʻzaki nutqda va ijtimoiy tarmoqlarda tez-tez qoʻllanadi.
	Negative (lot.) – manfiy, salbiy
	Salbiy, negative odam – qorafikr odam
	Salbiy

(terminologik tushunchani ifodalay oladi)
	Jamoatchilik taklifi

	40. 
	Палатка
	Sayohatga chiqayotganingizda palatka olishni unutmang. (ijtimoiy tarmoqlardan olindi)
	Dala-togʻ sharoitida vaqtincha turish, tunash uchun tiklanaladigan boshpana.
	Palatka
	Chodir

(terminologik tushunchani ifodalay oladi)
	Jamoatchilik taklifi

	41. 
	ПДО 
(предельно допустимый отход)
	Ruxsat etilgan maksimal  atmosfera havosi uchun belgilangan kvotalardan oshmaydigan, ma’lum vaqt birligida chiqindilardagi ifloslantiruvchi moddalar massasi.
	Atrof-muhitga zarar keltirmaslik uchun ruxsat etilgan, qonuniy me’yordagi chiqindi miqdori, massasi.
	RECh
(Ruxsat etilgan chiqindilar)
	MECh

(Man etilmagan chiqindilar)

(terminologik tushunchani ifodalay oladi)
	“Oʻzkimyosanoat” AJ

	42. 
	Пенaпласт
	Ogʻzaki nutqda va ijtimoiy tarmoqlarda tez-tez qoʻllanadi.
	Пенaпласт (rus. пено – poʻkak + пласт – polimer modda) – qurilish xomashyosi.
	Poʻkak
	Poʻkak

(terminologik tushunchani ifodalay oladi)
	Jamoatchilik taklifi

	43. 
	Пенaблок
	Ogʻzaki nutqda va ijtimoiy tarmoqlarda tez-tez qoʻllanadi.
	Пенaблок (rus. пено – poʻkak + ing. bloc – boʻlak) – qurilish xomashyosi.
	Poʻkak gʻisht
	Poʻkak gʻisht

(terminologik tushunchani ifodalay oladi)
	Jamoatchilik taklifi

	44. 
	Пеня
	Soliq va soliqqa oid hujjatlarda uchraydi.
	Penya (lot. poena – jazo, qiynoq) – shartnomaviy yoki huquqiy qarzlarning kechikishi yoxud buzilishini jazolash uchun belgilangan mablag‘; shartnomada koʻrsatilgan muddatda to‘lanmagan yoki kechiktirib toʻlangan pul yoki xizmat uchun olinadigan jazo mablag‘i.
	Kechikma
	Kechikma puli
(terminologik tushunchani ifodalay oladi)
	“Milliy tiklanish” demokratik partiyasi

	45. 
	Полигон ТБО (твердые бытовые отходы)
	Turarjoy va jamoat binolari, savdo, koʻngilochar, sport va boshqa korxonalarda hosil boʻladigan chiqindilar, mahalliy isitish moslamalari chiqindilari, hovlilardan chiqqan katta hajmli chiqindilar hisoblanadi.


	Qattiq maishiy chiqindilar –  turarjoy, jamoat binolari, savdo doʻkonlari, koʻngilochar maskanlar va boshqa korxonalardan chiqadigan chiqindilar.
	QMCh poligoni (Qattiq maishiy chiqindilar)
	QMCh maydoni
(Qattiq maishiy chiqindilar) maydoni

(terminologik tushunchani ifodalay oladi)
	“Oʻzkimyosanoat” AJ

	46. 
	Пробел
	Axborot-texnologiyalari atamasi.
	Probel (rus. про- old qoʻshimcha + белый – oq) – ikki so‘z orasida qoldiriladigan bo‘shliq, oraliq joy. 
	Boʻshliq, orachiq
	Boʻshliq

(terminologik tushunchani ifodalay oladi)
	Jamoatchilik taklifi

	47. 
	Раковина
	“Nima uchun vannaxonaga kirib yigʻlab yurmadi, oshxonadagi rakovinaga engashib hoʻngramadi, tashqariga chiqib ketib yolgʻiz aylanib yurmadi, devorga idishlarni otib sindirmadi?” (Elif Shafaq, Ishqqa oid qirq qoida)


	Rakovina (rus. chig‘anoq, chanoq) – uy-roʻzgʻor buyumi.
	Chigʻanoq, chanoq
	Chanoq

(terminologik tushunchani ifodalay oladi)
	Jamoatchilik taklifi

	48. 
	Распродажа
	Savdo nuqtalarida xaridor chaqirish maqsadida yozib qoʻyiladi.
	Распродажа (rus.) – sotib bitirish, sotib tugatish.
	Sotib tugatish, ulgurji, ko‘tarasiga
	Arzonsotuv
(terminologik tushunchani ifodalay oladi)
	Jamoatchilik taklifi

	49. 
	Реванш
	Bahodir Jalolov revansh talab qildi.
	Revansh (fr. revanche – qasos, mag‘lubiyat to‘lovi) – mag‘lubiyat uchun qayta kurash.
	Qayta kurash, qayta jang
	Qayta kurash

(terminologik tushunchani ifodalay oladi)
	Jamoatchilik taklifi

	50. 
	Реелс
	Milliylikni targʻib qiluvchi bir nechta reelslarni koʻrib chiqib, yangi reels uchun gʻoya topish kerak.

	Reels (ing.) – qisqa video.
	Qisqa video
	Qisqa lavha

(terminologik tushunchani ifodalay oladi)
	Jamoatchilik taklifi

	51. 
	Рубильник
	Energetika sohasi hujjatlarida ko‘p uchraydi.
	Rubilnik (rus. uzmoq, kesmoq) –katta kuchlanishli tokni uzuvchi va ulovchi qurilma.
	Uzgich
	Uzgich

(terminologik tushunchani ifodalay oladi)
	Jamoatchilik taklifi

	52. 
	СБ
(Сушилка барабанная)
	Baraban quritkich, asosan, qurilish materiallari, minerallarni qayta ishlash, metallurgiya, kimyo sanoatida qoʻllaladi.
	Rus tilidan olingan. Barabanli quritgich. Yuvilgan yoki yuvilmagan fosforit rudasini tabiiy gazni yoqish evaziga qurituvchi uskuna.
	BQ
(Barabanli quritkich)
	BQ

(Barabanli quritkich)

(terminologik tushunchani ifodalay oladi)
	“Oʻzkimyosanoat” AJ

	53. 
	СИ

(Сунъий интеллект)
	“Sunʼiy intellekt texnologiyalarini 2030-yilga qadar rivojlantirish strategiyasini tasdiqlash toʻgʻrisida”gi PQ–358-sonli qarori (14.10.2024).
	Sunʼiy intellekt (ing. artificial intelligence, AI –“sunʼiy intellekt”) – inson intellektiga taqlid qilishga qodir boʻlgan mashinalar yaratishga qaratilgan fan va texnologiya sohasi.


	SO

Sunʼiy ong
	SI

(Sunʼiy intellekt)
(terminologik tushunchani ifodalay oladi)
	Oliy taʼlim, fan va innovatsiyalar vazirligi

	54. 
	Симптом
	Kasallik simptomlari aniqlandi. (ijtimoiy tarmoqdan olindi)
	Simptom (yun. Symptome – belgi, alomat) – biror kasallik yoki patologik holatning belgisi.


	Belgi, alomat
	Belgi, alomat

(terminologik tushunchani ifodalay oladi)
	Jamoatchilik taklifi

	55. 
	Суғориш режими
	Sugʻorish rejimi sugʻoriladigan yеrlarda ekinlardan yuqori va barqaror hosil olishni, yеr va suvdan samarali foydalanishni taʼminlaydi. (Ahmedov X.A. Sugʻorish melioratsiyasi, T., 1977)
	Sugʻorish rejimi – almashlab ekish tarkibidagi ekinlarga suv berish normasi, muddati va sonini optimal uygʻunlashtirish; muayyan sharoitlarda ekinlardan eng yuqori hosil olishni taʼminlaydi.
	Sugʻorish tartibi
	Sugʻorish

tartibi

(terminologik tushunchani ifodalay oladi)


	Suv xoʻjaligi vazirligi

	56. 
	Суфлёр
	Sanʼat va madaniyat atamasi.
	Suflyor (fr.: souffleur, souffler –puflamoq, nafas olmoq; sekin aytib turmoq) – sahna ortida turib, aktyorga rolining soʻzlarini aytib beruvchi teatr xodimi.
	Shivirchi, pichirlovchi
	Shivirchi

(terminologik tushunchani ifodalay oladi)


	Madaniyat vazirligi

	57. 
	Транскрипт
	Vazirlar Mahkamasining 2020-yil 31-dekabrdagi 824-son qarori.
	Transkript (ing. transcript – koʻchirilgan matn) – taʼlimning tegishli davrida oʻzlashtirilgan kreditlar va baholarning yozma ifodasi boʻlib, unda oʻrganilgan fan va ballar koʻrsatiladi.
	Bahonoma (oliy taʼlim tizimida qoʻllanadi)
	Bahonoma

(terminologik tushunchani ifodalay oladi)


	Oliy taʼlim, fan va innovatsiyalar vazirligi

	58. 
	Тренинг
	“AI-boshqaruv oʻqituvchilarni rivojlantirish treningi: Texnologiyalarni kengaytirish” dasturi (ijtimoiy tarmoqdan olindi)
	Trening (ing. training – taʼlim, malaka oshirish, mashq) – kadrlar malakasini oshirish uchun tajribali mutaxassis tomonidan oʻtiladigan mashgʻulot.
	Mashgʻulot, malaka oshirish
	Mashgʻulot

(terminologik tushunchani ifodalay oladi)
	Jamoatchilik taklifi

	59. 
	Фитнес
	Ayollar qomatini saqlash uchun fitness zallariga qatnashi kerak.
	Fitnes (ing. fitness – moslik, moslashish) – tana tuzilishini  chiroyli qilish, jismoniy sogʻlom boʻlish uchun moʻljallangan jismoniy mashgʻulot.
	Kunlik mashqlar, tana shakli uchun harakatlar, moslashtirish, shakllantirish
	Badantarbiya

(terminologik tushunchani ifodalay oladi)


	Jamoatchilik taklifi

	60. 
	Фитосанитария
	Fitosanitariya sertifikati – karantin ostidagi mahsulotda oʻsimliklar karantini obyektlari mavjud emasligini tasdiqlovchi xalqaro namunadagi hujjat.
	Fitosanitariya (fr. phyto + sanitaire – “santé des plantes”) – oʻsimliklar va oʻsimlik mahsulotlari uchun zararli organizmlarning kirib kelishi, paydo boʻlishi yoki tarqalishi natijasida yuzaga keladigan xavflardan himoya qilish, atrof-muhitni yaxshilashga qaratilgan ilmiy asoslangan chora-tadbirlarni amaliyotda qoʻllash).
	Oʻsimlik va oʻsimlik mahsulotlarini turli xavflardan himoya qilishga qaratilgan choralar
	Fitohimoya

(terminologik tushunchani ifodalay oladi)


	O‘simliklar karantini va himoyasi agentligi

	61. 
	Фостер оила
	Vazirlar Mahkamasining 2019-yil 30-sentyabrdagi 824-son qarori.
	Foster oila (ing.) – bir yoki bir necha bolani o‘z qarmog‘iga olgan oila. 
	Tutingan oila, parvarishlovchi oila, g‘amxo‘rlik qiluvchi oila
	Vasiy oila

(terminologik tushunchani ifodalay oladi)
	Oila va xotin-qizlar qo‘mitasi

	62. 
	Фрилансер
	Frilanser boʻlib ishlashning afzalliklari juda koʻp, ammo bu yoʻnalish oʻzini tanitish, ish jarayonini tashkil etish va moliyani boshqarishda kuch sarflashni talab qiladi. (mohirdev.uz blogi)
	Frilanser (ing. freelancer) –  yollanma ishchi, odatda, oʻzini oʻzi ish bilan taʼminlovchi, ish beruvchiga bogʻlanib qolmagan, oʻz xizmatini masofadan taklif etib ishlovchi kishi.
	Yollanma ishchi, oʻzini ish bilan taʼminlovchi
	Erkin ishchi

(terminologik tushunchani ifodalay oladi)


	Jamoatchilik taklifi

	63. 
	Фумигация
	Fumigatsiya – oʻsimliklar karantini obyektlarini va boshqa zararli organizmlarni yoʻq qilish maqsadida ularni kimyoviy vositalarning gazlari bilan zararsizlantirish. Oʻzbekiston Respublikasining “Oʻsimliklar karantini toʻgʻrisida”gi Qonuni.
	Fumigatsiya (lot. fumigation – dudlash) – oʻsimliklar karantini obyektlari, boshqa zararli organizmlarni yoʻq qilish maqsadida ularni kimyoviy vositalarning gazlari bilan zararsizlantirish.
	Oʻsimliklarni kimyoviy zararsizlantirish
	Kimyoviy zararsizlantirish

(terminologik tushunchani ifodalay oladi)


	Karantin agentligi

	64. 
	Хештег
	Ushbu xabarga # – xeshteg qo‘yishni unutmang. (ijtimoiy tarmoqdan olindi)
	Xeshteg (ing. hashtag – хesh belgisi) – ijtimoiy tarmoqlarda xabarlarni guruhlash uchun ishlatiladigan belgi.
	Teg, belgi, kalit so‘z
	Kalitso‘z

(terminologik tushunchani ifodalay oladi)
	Jamoatchilik taklifi

	65. 
	Хостел
	Joylashtirish xizmatlarini koʻrsatish va xostellar tashkil etish tartibi tasdiqlandi.
	Xostеl (fr.: hostel – uy, boshpana) –  yosh sayyohlar uchun moʻljallangan, arzon yashash joyi boʻlib, u yеrda koʻpincha yotoqxona uslubidagi oʻrin-joylar taklif qilinadi, baʼzan esa oziq-ovqat va rejalashtirilgan tadbirlar ham tashkil qilinadi.
	Qoʻnoqxona
	Qoʻnoqxona

(terminologik tushunchani ifodalay oladi)
	Adliya vazirligi

	66. 
	Эможи
	Menga kulgan emoji yuboribdi. 

(ijtimoiy tarmoqdan olindi)
	Emoji (ing. – yuz ifodasi) – imo-ishora.
	Ishora
	Imo

(terminologik tushunchani ifodalay oladi; shaklan ixcham)


	Jamoatchilik taklifi


